Pfälzische Wörter im Englischen

mini|hochkant|en reverse dunk, des heeßt mim Buggel zum Korb
mini|fasnacht; en pennsilfaanischer Fasnachtkuche, es werre awwer aa ånnere Doughnuts unner demm Nåme verkaaft
Di meischde Pälzische Wärder im Englische sin iwwers Pennsilfaanisch Pälzische in de Veråinischde Schdaade vun Amerika ins Englische iwwernumme worre. Des Word Loess is diregd aus da Kurpalz ins Englische kumme.

 Lischt vun Pälzische Wärder im Englische 

Di folgende Wärder sin ausem Pennsilfaanisch Pälzische iwwernumme worre.

 to dunk / dunked / dunked [] (am, brid) – dunke
erschdmols nochgewiese 1919
aa in seller Bedeidung beim Basgedball: im Schbrung, direggd vun owwe in de Korb noi werfe; nochgewiese ab 1935
vun to dunk abgeleidede Begriffe: dunk tank (Wasserbegge zum was noi Dunke, vor allem zum Dunke vun Leit vu-mne Sitz aus in Vergniegungspaags)
 dunk / -s [] – schbezieller Wurf beim Basgedball (zum Verb to dunk)
Dunk is in der Form der Dunking [] (korz der Dunk) als Fremmword widder in di Deitsche Schbrooch kumme. Der Basgedball-Begriff is aa in annere Schbrooche iwwerdraare worre: finnisch: donkkaus, donkki  (Verb: donkata); frånzesisch: dunk, slam dunk; idaljenisch: slam dunk; russisch: данк (dank); schbånisch: donqueo, slam dunk.
Im Englische gibts folgende Schbezialbegriffe fä bschdimmde Wirf im Basgedball: reverse dunk, slam dunk, thunderdunk, Tomahawk dunk, double-pump dunk.
 fasnacht (fastnacht) / -s [] (am) – Fasekiechle, Fasnacht
vun Pennsilfaanisch Pälzisch Fasnachtkuche, Fasnacht; ånnare Schreibweise sin: faschnacht, fosnot, fosnaught, fausnaught
 to hex / hexed / hexed [] (am, brid) – hexe
nochgewiese ab 1830
 hex / -es [] (am, brid) – Fluch, Zauwerschbruch
in derre Bedeidung ab 1909 nochgewiese, vorher (ab 1856) hot-s noch di unrschbringlisch Bedeidung Hex ghat
 Kris Kringle / -s [] (am) – Weihnachtsmann, Chrischkinnel
ab 1830 nochgewiese
 ouch [] (am, brid) – autsch
erschdmols 1837 nochgewiese
 snallygaster / -s [] – Mischwese aus Rebdil un Voggel (in Maryland/USA)
vun Pennsilfaanisch Pälzisch: Schneller Geischt, Schnelle Geeschder, kann urschbringlisch vum Schnellerts-Geischt im Ourewald kumme

Ausem Kurpälzische is folgendes Word ins Englische iwwernumme worre.

 loess / -es (am: [], brid: []) – Leeß
Da Heidelberjer Mineralog Karl Cäsar von Leonhard hot den regionale Begriff 1824 in di Wisseschaft oigfiehrt un er is in viele ånnere Schbrooche iwwernumme worre.

 Abkerzunge 

 am – amerikanisches Englisch
 brid – briddisches Englisch

 Quelle 
 Englische Wikipedia:
Fasnacht (doughnut)
Snallygaster
 Wiktionary uf Englisch:
dunk
hex
Kris Kringle
loess
ouch
 Online Etymology Dictionary Etymoline:
dunk
hex
Kriss Kringle
ouch
 Duden:
Dunking, der
 Merriam Webster Dictionary:
fastnacht
snallygaster
 Sidhessisches Wärderbuch:
Löß

Kategorie:Rheifränggisch
Kategorie:Schbrooche